Bine.
E o zi frumoasă și o să tricotez.
Cred că am plâns destul. Am plâns în fiecare zi.
Cred că am plâns în fiecare zi…
cinci săptămâni la rând.
Din când în când.
Nu știu cum să vă explic
cum mă simt, de fapt.
Dar sper că, orice s-ar întâmpla, oricare ar fi rezultatul…
mă voi împăca cu situația
și voi putea merge mai departe, ca să-mi pot trăi viața.
Vreau să trăiesc liniștită, departe de ochii lumii.
Nu vreau să mai vorbesc despre asta.
Detest să vorbesc despre asta.
PRĂDĂTORUL DIN SEVILLA
EPISODUL 3: PROCESUL
SEVILLA SPANIA
12 MARTIE 2019
Vorbim despre o alertă de la Ambasada Statelor Unite.
SUA anunță că ar fi un violator în Sevilla.
Îi sfătuiesc pe toți călătorii să ia măsuri suplimentare
pentru a evita contactul cu presupusul agresor…
SUA emit un avertisment despre un ghid turistic din Sevilla…
Conform informațiilor furnizate de Ambasada SUA, cetățenii sunt avertizați
că respectivul ar fi un agresor sexual.
Un bărbat din Sevilla cu o agenție de turism.
Are toate detaliile pe site-ul său. Inclusiv numele și prenumele.
CU CÂTEVA ZILE ÎNAINTE
Pe măsură ce încercam
să răspândesc informațiile online,
am văzut pe Facebook o companie nouă.
Avea reclame similare cu Discover Excursions.
Avea foști angajați de la Discover Excursions.
Putea fi firma lui Manuel.
„Oare are tupeu să deschidă
aceeași afacere?”
M-am dus la ambasadă și am zis: „Vreau să luați la cunoștință.
S-ar putea să aibă o afacere nouă.”
Știți că fusese emisă o avertizare
pentru fete, la un moment dat, despre el.
ALERTĂ DE SECURITATE
SEVILLA, SPANIA
VIZAT: MANUEL BLANCO VELA
Lucrez în domeniu de 22 de ani și n-am mai văzut o ambasadă,
fie a SUA sau a altei țări, să emită o asemenea alertă.
AVERTIZARE VIOLATOR ÎN SEVILLA
SUA: GHID TURISTIC ACUZAT DE VIOL
SUA ANUNȚĂ STUDENȚII: VIOLATOR ÎN SEVILLA
ABUZ SEXUAL: ALERTĂ ÎN SEVILLA
Nu-mi amintesc exact ce scria,
dar era un avertisment pentru americani să fie atenți.
STUDENȚI AMERICANI ÎN SPANIA,
ATENȚIE LA SITUAȚII ÎN CARE SE CONSUMĂ ALCOOL,
MAI ALES BĂUTURI NESUPRAVEGHEATE.
De ce făceau asta SUA? Pentru că ancheta era complexă.
S-a întâmplat în afara Spaniei.
POLIȚIA ANCHETEAZĂ ACUZAȚIILE DE VIOL
Spania nu avea cum să dovedească
unele dintre acuzațiile aduse împotriva lui, vechi de câțiva ani.
Drept urmare, a rămas liber și a continuat operațiunea.
Nu mi-a fost frică.
În tot acest timp, nu mi-a fost frică.
Eram doar furioasă.
M-am speriat când mi-am dat seama
că trebuia să-mi scriu declarația.
Ambasada a făcut tot ce a putut să ne ajute,
dar ne-au explicat clar care erau limitele lor.
Au zis: „N-am mai avut un asemenea caz.”
„Bine, dar ne puteți ajuta?”
Nu știam ce să facem. Cum denunți un viol în Spania?
Cu cine vorbești?
Femeile astea vin la mine
ca să le notez eu declarațiile.
Apoi, le trimiteam la procuratură.
E-MAIL NOU
Am luat legătura cu ele și le-am cerut să-și scrie poveștile,
răspundeam la întrebări, mergeam la ambasadă,
primeam răspuns, le scriam femeilor.
Apoi primeam formularul și femeile îl semnau.
Îl trimiteau și ambasada zicea că îl vor în spaniolă.
„Nenorociților!”
Bine, mi-am sunat abuela, care e o cubaneză drăguță.
Ea ne-a tradus declarațiile despre cum am fost violate.
Perfect. Mulțumesc mult pentru ajutor.
Asta a durat luni de zile.
Și așa m-a ajutat ambasada, dar eu am le-am făcut treaba.
PORTUGALIA
M-am bucurat să vorbesc cu ea
și că cineva făcea ceva în privința asta.
Nu ne puteau ignora pe toate.
„Având atâtea persoane care îl acuză,
poliția sigur nu ne poate ignora.”
Știi, e…
Când cineva nu investighează cazul tău,
te simți de parcă nu contezi.
Nu e corect ce am îndurat.
Și-mi pară rău de mine, la 19 ani.
Nu meritam așa ceva. Eram inocentă și dulce.
Bună!
Chiar am crezut că o să mor.
Manu ne-a invitat să continuăm petrecerea.
Și s-a oferit să-mi cumpere ceva de băut.
Am băut și apoi…
am început să simt foarte rău.
Apoi am început să vomit mult, întinsă pe o parte.
Nu-mi puteam controla mușchii, cădeam.
Îmi amintesc că nu mă puteam mișca.
Și nici măcar nu mai vedeam.
Mi-a fost foarte frică. Credeam că orbesc.
Credeam că așa voi sfârși,
că urma să mor în baia aia.
Le-a spus prietenilor mei: „Continuați să vă distrați!
Mă ocup eu de Zora.
O duc la apartament și o să-și revină.”
A insistat foarte mult,
le tot spunea să mă lase singură cu el.
Sunt recunoscătoare că prietenii mei au fost mai isteți.
Ei au zis: „Nu, rămânem împreună.”
Slavă Domnului!
A fost grozav că m-au protejat.
M-am gândit că poate barmanul mă drogase.
Sau vreun străin.
Nu mă gândeam că era Manu.
Și abia după câțiva ani am văzut un site
deschis de Gabrielle, cred.
CĂUTARE: GABRIELLE VEGA
TÂNĂRĂ VIOLATĂ DE GHIDUL TURISTIC
ÎNCHIS
Abia atunci am aflat tot.
Și mi-a picat fisa.
BUNĂ! SUNT ZORA MIHALEY. AM DETALII DESPRE MANU.
I-am spus lui Gabrielle că sunt dispusă s-o ajut să-l pună după gratii.
Pentru că era un ticălos fără pereche.
Am ajuns iar în Portugalia.
LAGOS PORTUGALIA
17 IULIE 2021
Și, cât am fost acolo,
am depus plângere la poliție, că am fost drogată de el.
Aceasta e plângerea pe care am depus-o.
POLIȚIA
RECLAMANTUL E VICTIMA
SUSPECT: MANUEL BLANCO VELA
INFRACȚIUNI DE NATURĂ SEXUALĂ
Și răspunsul lor a fost…
„Din lipsă de probe, s-a solicitat anularea
anchetei conform articolului 277,
paragraf 2, din Codul de procedură penală.”
Drept urmare…
te simți lipsit de valoare.
FUNDĂTURĂ
Știam că totul depindea de mine.
Dacă mi se întâmpla ceva, s-ar fi destrămat tot.
Gabrielle, o fată de 19 ani, de 21 de ani
când încerca să-l prindă…
Fetele astea se bazau numai pe Gabrielle.
Mi-a fost greu să le văd pe fete bazându-se pe Gabrielle
să le facă dreptate.
N-am vrut să vorbesc despre asta.
Nu le-am spus familiei sau prietenilor până nu s-a ajuns la proces
și au intrat în scenă avocații.
Erau multe în joc
și atâtea de spus despre cât de groaznic e,
încât trebuia să profit de ocazie.
Lumea credea că mă va epuiza.
Dar sunt atât de încăpățânată…
Gabrielle avea o slujbă cu normă întreagă.
Era psihologul nostru, secretara…
consilier juridic.
Trebuia să jongleze cu multe
și, totodată, să facă față și traumelor trăite de ea.
Vedeți dosarul meu?
Eu am făcut toată ancheta.
E cea mai bună lucrare!
Poftiți cazul! Băgați-l după gratii!
MADRID SPANIA
Gabrielle Vega m-a contactat în Spania.
Mi-a spus ce s-a întâmplat.
Nu mă îndoiesc de spusele ei.
I-am explicat pașii pe care trebuia să-i urmăm
și complexitatea problemei,
având în vedere că unele evenimente a avut loc în afara Spaniei.
Țara în care au avut loc nu e nici măcar în Uniunea Europeană.
Trebuia să mai găsim și potențiali martori,
să explicăm cum s-au desfășurat evenimentele…
Plângerea fusese depusă în 2018.
Trecuseră șapte ani.
De ce a durat atât până la proces?
Era un caz clar.
Avem rapoartele poliției. Ce mai așteptăm?
CU DOUĂ SĂPTĂMÂNI ÎNAINTE DE PROCES
La ce te gândești? Procesul e peste… Câte zile?
- 13 zile. - Ce e azi?
- 13 zile? - Așa cred. Sau poate mai puțin.
La ce te gândești?
Încerc să nu mă gândesc la asta.
Tot ce pot face e să nu mă gândesc la asta. Nu știu.
Ai fi dispusă să te întorci în Spania? Ce părere ai?
Nu știu. Multă lume insistă să merg în Spania la proces.
- Da. Spune-mi… - O parte din mine simte…
Dacă nu merge bine,
m-aș simți vinovată că n-am fost acolo.
Dar cred că aș claca
dacă aș merge în Spania.
Nu vreau să mă gândesc la asta.
Chiar dacă era în celălalt colț al țării, nu știu dacă aș fi mers în Spania.
Doar dacă e în închisoare.
Dar dacă nu, nu mă voi întoarce acolo niciodată.
Cred că te vei simți ușurată când se va termina.
Știind că ai făcut tot ce era omenește posibil.
- Nu știu ce altceva aș putea face. - Nu mai poți face nimic.
- Nu mai ai ce face. - Da. Nu știu.
MADRID SPANIA
27 IANUARIE 2025
Începe procesul împotriva ghidului din Sevilla
acuzat că a violat câteva studente americane.
Avea o strategie.
Profita de faptul că erau fete din străinătate.
Anchetatorii sunt convinși că ar putea fi un prădător sexual,
pentru că e posibil să fi agresat multe alte femei.
Inculpatul era proprietarul unei firme de turism din Sevilla.
Așa a intrat în tribunal azi-dimineață,
ferindu-se cu o umbrelă.
Te regăsești la finalul procesului,
totodată fără a ști
cum va evalua tribunalul dovezile.
Îmi doream să văd procesul, cum să nu-mi doresc?
Dar am decis să nu ne uităm.
Probabil ar fi prea greu.
Bine. Bună dimineața!
Să începem audierea. Dle avocat, vă rog să continuați.
Pe lângă Gabrielle, am depus plângeri,
pe care le-am susținut la proces,
și pentru alte două femei care au fost agresate.
MAI 2017
LAGOS, PORTUGALIA VIOL
Au fost acte de exhibiționism,
atingeri și provocări.
Le-am întrebat pe femei cine dorește să continue.
Doar eu, Hayley și Carly am rămas.
Amanda Gormsen se număra printre victime.
Pe atunci, am ajutat-o să depună plângerea.
Instanța ne-a cerut
o împuternicire pentru proces.
GOALĂ
ÎNGROZITOR RELAȚII SEXUALE
Înainte de proces, a fost depusă o cerere de reexaminare
pentru reprezentarea Amandei Gormsen.
Dar, având în vedere că procesul a început azi,
am cerut deja respingerea apelului de reexaminare.
Și acum vă informăm în consecință.
Am făcut apel și a fost respins.
Ar fi dus la o suspendare, la o dezbatere,
care ar fi întârziat și mai mult procesul.
Cred că e un eșec al sistemelor.
Chiar și când te străduiești,
nu poți să realizezi ceva
sau să obții rezultate
pentru că sistemele sunt derutante și lente
și… neclare.
Chiar dacă încerci,
pare inutil să continui.
Acuzația nu a dispărut
doar pentru că tribunalul nu te-a acceptat ca acuzator.
Acuzația rămâne, nu se șterge.
Infracțiunea e valabilă,
încă se poate depune plângere.
Sunt puțin dezamăgită.
Au fost multe femei implicate
și am rămas doar eu și…
alte două femei, primele două.
Erau multe femei care voiau să ia parte la acest caz.
E timpul ca inculpatul să depună mărturie, dacă dorește.
Vă rog să luați loc pe primele scaune
și să trageți microfonul aproape de dv.
Să întâlnești o astfel de persoană,
care comite aceste fapte
cu atâta ușurință…
Am avut cazuri în Spania de violatori în serie.
Dar era vorba de patru, cinci cazuri.
Oricum e mult și așa.
Dar, în cazul de față, e vorba de mult mai multe. E fabulos.
În calitate de inculpat în acest proces, aveți dreptul să nu pledați vinovat,
să nu depuneți mărturie.
Eu m-aș mira dacă s-ar finaliza cu o condamnare.
Vorbim despre mărturia unei persoane
împotriva alteia.
Răspundeți la întrebările procurorului,
a acuzării sau a apărării?
Nu mă deranjează să răspund întrebărilor procurorului,
ale avocatul meu și ale dv.
Deci nu doriți să răspundeți acuzării.
Corect.
E ceva normal ca un inculpat
să nu răspundă întrebărilor acuzării.
Ce crezi că va spune Manuel?
Nu știu. Probabil că va vorbi aiurea.
Nu știu ce o să spună.
„Nu s-a întâmplat. N-am văzut-o în viața mea.”
Nu știu ce va spune.
Orice spune tipul ăsta e… de ce mi-ar păsa?
Apărarea.
Permiteți-mi, onorată instanță.
Manuel.
Legat de călătoria în Maroc pe 2 noiembrie,
negați că ați avut vreo relație cu Gabrielle Vega?
N-am avut nicio relație.
Ne spuneți ce s-a întâmplat în cameră?
Îmi amintesc că am mers cu cele trei fete.
Le-am văzut sus, la cafenea.
Era o cafenea la etaj.
De acolo, ne-am dus în cameră și am comandat șampanie, cred.
Am băut un pahar și, după o oră, am plecat.
Asta s-a întâmplat.
N-ați întreținut relații sexuale cu…
Nici vorbă.
Nu mai am întrebări, dnă judecător.
Omul ăsta nega tot,
cum făcuse până în ziua procesului, a continuat să nege.
Bine. Are cuvântul procurorului.
Bună ziua!
Referitor la declarația lui Gabrielle,
ați negat că ați fi întreținut relații sexuale,
dar ați spus și că nu ați recunoscut numele sau chipul lui Gabrielle.
Vă menține afirmația?
Am aflat despre asta pe internet, în 20…
Nu mă refer la evenimente.
Mă refer la ce ați spus, că nu vă amintiți de ea
și că ați aflat despre asta doar pe social media.
N-ați mai văzut-o până acum?
În călătorie.
Deci ați văzut-o.
Da, dar nu am… Cred că am văzut…
Probabil că am văzut-o, dar nu mi-o aminteam
când am văzut-o la televizor.
Știu exact cu cine am avut o relație
și n-am avut nicio relație cu acea persoană.
Am văzut cât de îngâmfat era,
cât se suise în copac,
convins că nu va păți nimic, fiind nevinovat.
Dar e fals pentru că era vinovat.
Călătorim cu mulți oameni.
Nu-mi amintesc de toți pe care îi întâlnesc.
Pe atunci, în 2013,
erați administrator la Voodoo Travel.
Voodoo Travel era denumirea societății.
Discover Excursions e denumirea comercială.
Ați început ca stagiar?
Da. M-am angajat în 2010, ca stagiar.
Apoi am fost promovat până am ajuns director.
Ulterior, mi-au vândut compania.
Am actualizat site-ul și am făcut niște schimbări.
Compania era aproape falimentară.
El a salvat afacerea apelând la universități cu reclame.
A mers la universități din toată Spania și de prin toată Europa,
a împărțit pliante și broșuri,
s-a promovat
și a oferit prețuri foarte bune ca să convingă oamenii să-l angajeze.
Când s-a întâmplat asta, în 2018, firma mergea foarte bine.
Prin urmare, în 2018 am închis, din cauza acestor fete.
Ai avut relații mai aparte cu clientele dv, le-ați dus acasă la dv?
Sau cum funcționa?
Eu, personal, cât am lucrat la acea companie,
am avut relații cu fete în excursii, dar a fost de comun acord.
Ați mai spus că clientele dormeau la dv,
dar fără să se întâmple ceva.
Clientele nu veneau la mine acasă.
În viața mea personală,
nu am voie să am relații cu unele persoane?
Întrebare retorică.
Continuați, dnă procuror.
Nu mai am întrebări, dnă judecător.
Poți lua loc în spate.
Mulțumesc.
Nu știu. E amuzant.
Am trudit atâția ani la asta și să-l văd…
cum stă în banca acuzaților 15 minute,
mai să dea în râs câteodată, contrazicându-se,
mințind, spunând că nu m-a văzut în viața lui…
Iar mie aproape că mi-a distrus viața.
Manuel Blanco a susținut mereu aceeași relatare,
că e complet nevinovat, că nu a greșit cu nimic.
Are dreptul de a minți, deși nu sunt de acord.
Uite-l!
Manuel, crezi că ajungi la închisoare?
- Râzi cumva? - Nu.
- Le spui ceva victimelor? - Nu.
De ce nu?
Cum e posibil ca toate declarațiile lor să fie identice?
- Nu mă atinge! - Gata!
Doar vorbesc cu tine.
Dacă nu se cunosc, cum de se potrivesc declarațiile lor?
A DOUA ZI DE PROCES
Încă e întuneric aici, la ora 07:10.
E o zi foarte importantă pentru mine.
Am muncit atât toți anii ăștia
ca să-l trag la răspundere și să povestesc ce mi s-a întâmplat.
Și…
Și să-mi recapăt viața.
Vom vedea ce va fi.
VIZITATOR 00
E adevărat că mărturia lui Gabrielle e foarte consecventă.
Dar nu va merge în Spania să depună mărturie, o va face prin videoconferință.
Eu preferam să o facă personal.
Dar era o problemă.
Problema era să se pună față în față cu agresorul.
O îngrijora faptul că era în apropiere.
O îngrozea ideea că s-ar putea întâlni cu el.
Bună dimineața!
Înalta Curte Națională.
Judecătorul vrea să vă spuneți numele complet, cu voce tare.
Gabrielle Nicole Vega.
Dacă victima dă o declarație coerentă,
precum cea de la NBC, cazul s-ar putea încheia cu o condamnare.
Dar, dacă nu, va fi mult mai dificil.
- Jurați să spuneți adevărul? - Da.
Mai întâi, răspundeți la întrebările puse de procuror.
Cu permisiunea dv.
Puteți să le spuneți juraților
ce vă amintiți din noaptea de 2 noiembrie 2013?
Am adormit și, la un moment dat,
nu știu cât am dormit, dar m-am trezit.
Nu era nimeni în cameră și eram foarte derutată.
Dar știam că trebuie să merg la baie.
Am deschis ușa băii
și i-am văzut pe Nicole, Ashley și Manuel la duș, împreună.
Așa că am închis ușa.
Apoi, toți trei au ieșit din baie.
Și am intrat la toaletă.
M-am așezat pe toaletă.
Eram pe toaletă, cu fața spre ușă.
Nu încuiasem ușa.
Și…
Îmi amintesc că a venit Manuel.
Și, după aceea, singurul lucru pe care mi-l amintesc
e că m-a forțat să-i fac sex oral.
Apoi mi-a împins capul și am căzut așa.
E singurul lucru pe care mi-l amintesc până a doua zi.
Relatarea ei a fost întotdeauna consecventă.
Ați simțit vreun disconfort fizic
când v-ați trezit?
Da, când m-am trezit a doua zi,
am simțit durere în zona inferioară a abdomenului
și dureri puternice în zona anală.
Și aveam vânătăi pe genunchi.
Vreau să clarificăm un răspuns.
Ați menționat că ați simțit durere în zona anală
și în zona inferioară a abdomenului.
Vă referiți la zona vaginală?
Da.
A fost foarte puternică, impresionantă,
fiindcă a trebuit să retrăiască tot.
Și Gabrielle s-a exprimat foarte clar
când a oferit informații instanței.
Ea a explicat cum s-au desfășurat evenimentele,
însă a contat și aspectul emoțional, faptul că a depus mărturie.
Avocatul apărării.
Când v-ați întors în Spania,
v-ați dus la doctor ca să examineze?
Nu, nu m-am dus la doctor, dar am vorbit cu…
Vreau să fie clar. Nu știam limba.
N-am știut cum să spun cuvântul „viol” în spaniolă
și n-am fost.
Nu mai am întrebări.
Bună ziua, Gabrielle!
V-a afectat incidentul relațiile cu alți bărbați?
Da.
Mi-e foarte greu să am orice fel de relații intime cu bărbați.
N-am mai avut nicio relație cu vreun bărbat de atunci.
Și cred că are legătură cu asta.
Mulțumesc mult.
Nu mai am întrebări.
Vreau să te întreb despre viitor.
La ce visezi?
La ce visez?
Mă încântă foarte mult ideea…
de a duce o viață foarte simplă.
Nu știu. Îmi iau un câine după proces.
Un cățeluș. Pare o prostie, dar…
Abia aștept să petrec timp la țară.
Să petrec timp în aer liber, cu câinele, cu prietenii,
să fac fotografii.
Vreau să pictez toată ziua. Vreau să fac ce-mi place.
Dacă mă gândesc la viitorul îndepărtat,
dacă mă îndrăgostesc de cineva
și voi avea un copil într-o zi…
Sper să am posibilitatea…
Vreau să știu că am făcut tot ce am putut ca lumea să fie mai sigură.
O zi importantă în procesul împotriva ghidului
acuzat că a violat studente din SUA în excursiile pe care le organiza.
Avem doi martori,
cele două fete care erau cu Gabrielle Vega
și Manuel Blanco Vela în Tanger, în camera de hotel.
PORNIT
TRIBUNALUL NAȚIONAL
O am alături pe Ashley.
Bine.
Voi da cuvântul procurorului.
Bună ziua!
Permiteți-mi, onorată instanță.
Veți relata ce vă amintiți
din noaptea în care ați fost în camera de hotel din Tanger
cu Gabrielle Vega.
Corect.
Și cu Nicole.
- Corect. - Da.
Mărturia lor poate fi importantă, în funcție de ce spun cele două,
pentru a stabili dacă Manuel Blanco va fi condamnat.
Am stat împreună într-o cameră, noi trei.
Și ne-am întâlnit în săptămâna când ne-am întors la Salamanca.
NOIEMBRIE 2013
Le-am întrebat despre noaptea aia. „Voi vă amintiți ceva?”
Adică…
A intrat în cameră și apoi nu-mi amintesc nimic.
Și, înainte să mai spun ceva,
Nicole a zis: „Nu-mi amintesc nimic.”
Îmi amintesc…
Am întrebat-o pe Ashley.
Îmi amintesc că el era în baie.
Și mi-a spus că a stat cu mine la baie 30 de minute.
I-am zis: „Cred că am fost violată.”
Și ele…
n-au scos un cuvânt.
Cred că și-au dat seama ce s-a întâmplat.
N-am mai vorbit despre asta apoi.
Niciodată.
Ce vă amintiți din noaptea aceea?
Îmi amintesc că eram în Maroc
și am stat la hotel.
Apoi, șeful organizației, Manuel, a venit în cameră,
și ne-a adus șampanie.
Am băut șampanie și apoi am stat în cameră cu Manuel.
Vă amintiți să fi jucat orice fel de jocuri sexuale
cu acuzatul în seara aceea?
Da, dar nu-mi amintesc exact ce.
Îmi amintesc că flirta cu noi
și ne punea întrebări.
Dar nu-mi amintesc cu exactitate ce se întâmpla.
Pe atunci, Gabby se supărase pe noi
pentru că era atrasă de Manuel.
Eu și Nicole ne-am culcat
și ultimul lucru pe care mi-l amintesc e că ea era în baie cu Manuel.
Spuneți că Manuel și Gabrielle erau în baie.
I-ați văzut intrând?
Îmi amintesc că au intrat în baie.
Îți amintești dacă Ashley, dv. și Manuel
ați intrat în baie, și apoi a intrat Gabrielle?
Nu, nu-mi amintesc.
Nu îmi amintesc.
Avocatul apărării.
Ați observat leziuni pe genunchii lui Gabrielle?
Nu-mi amintesc.
Nu.
Când ați aflat că Gabrielle a spus că Manuel a violat-o în noaptea aceea?
Am aflat despre asta după câțiva ani.
Am aflat abia la Today Show, după ani buni.
- Nu mai am întrebări. - Mulțumesc mult.
Am terminat cu mărturia și se poate deconecta.
Cazul este supus judecării. Puteți pleca.
Aceste mărturii
contrazic parțial relatarea victimei pricipale, Gabrielle Vega.
Versiunile lor o contrazic pe Gabrielle.
Cele două fete nu ne-au pus la dispoziție alți martori.
Dacă tribunalul ia în considerare aceste mărturii,
s-ar putea să beneficieze acuzatul.
Ar fi scandalos dacă acest om
ar scăpa basma curată, mă scuzați.
30 IANUARIE 2025
E a doua zi după proces și…
M-am gândit la ce a spus Ashley în timpul procesului
și la cât de furioasă părea că era acolo.
Ea sigur crede că nu am fost violată.
Am suferit ani buni din cauza asta.
Am suferit 11 ani din cauza celor întâmplate.
Cum să vină cineva și să spună:
„Ei bine, era atrasă de el”?
Și ce?
Ideea de consimțământ
e foarte clară.
Eram complet…
incoerentă.
Nu mă mai țineam pe picioare.
Și am fost atacată.
Unde e consimțământul?
După mărturie,
am contactat-o, i-am scris.
I-am spus cum a decurs procesul și impresiile mele
și că trebuia să așteptăm decizia.
Eram încrezător că se va ajunge la condamnare.
Și i-am mai spus
și că, dacă Manuel Blanco era achitat,
dacă ea voia să continue, eu aveam să fac apel.
Nu vreau să fac apel.
Orice s-ar întâmpla, nu pot…
Nu pot continua.
Aș putea s-o fac.
Sunt capabilă de asta. Dar nu vreau s-o mai fac.
Sunt convinsă că ea va fi cea care îl va doborî.
O să-i pară rău că a cunoscut-o, că i-a văzut numele.
Sunt sigură că deja regretă.
Mă gândesc
că, dacă nu obținem rezultatul scontat,
vor fi multe alte fete care vor vedea serialul pe care îl filmăm azi
și o să-l dea în vileag.
Există victime despre care nu știm.
Sunt sigur că unele fete vor fi dispuse să-l dea în judecată.
Vreau să fie închis.
Vreau să nu mai fie pe străzi, să nu mai fie o amenințare pentru femei.
Dar vreau să se încheie și pentru ea.
Ea nu…
Țin mult la ea.
Nu merită să retrăiască trauma asta
la nesfârșit.
Merită să scape de ea
și nu se va elibera de povară decât după proces.
I-a afectat modul în care…
Ne-a afectat viețile tuturor,
sănătatea mintală.
Da, sper să se facă dreptate.
Sper să…
Sper să fie condamnat de viol, de agresiune.
Sper să putem încheia acest capitol.
Sunt foarte cinică
când e vorba de dreptatea de care au parte femeile care cad victime.
Sper să se ajungă undeva.
Cred că va fi găsit vinovat.
Ar trebui să moară în închisoare.
Cred că multe femei știu
că e incredibil de greu să obții condamnări.
Sper că acest caz îl poate aduce în lumina reflectoarelor.
O merită. E un om groaznic.
Nu mi-e frică pentru că spun adevărul.
Lui ar trebui să îi fie frică. Și cred că îi e.
Există și astfel de oameni.
Și e greu să acceptăm această realitate.
Dacă ai ști câți monștri sunt pe lumea asta…
Doamne, n-ai mai ieși din casă!
Ideea că nouă nu ni se poate întâmpla…
Trebuie să ne mai gândim,
pentru că se întâmplă mai des decât vrem să credem.
Sper că va fi tras la răspundere,
pentru că bărbații fac asta crezând că nu vor fi pedepsiți.
Ne trebuie o schimbare.
Nu ne temem de el.
Nu ești cu nimic mai deosebit.
Ești doar cineva care și-a ales niște victime vulnerabile,
care credeai că nu vor deschide gura.
Și te-ai înșelat.
Cred că știe că povestea lui s-a încheiat.
12 FEBRUARIE 2025
LA DOUĂ SĂPTĂMÂNI DUPĂ PROCES
APEL VIDEO GABRIELLE VEGA
ANA PASTOR JURNALIST
Bună!
Bună! Bună dimineața, Gabrielle!
Am o presimțire.
Ai o presimțire? Ce presimțire?
Avem un verdict?
- Da. - Bine.
E vinovat.
MANUEL BLANCO VELA A FOST CONDAMNAT DE TRIBUNALUL NAȚIONAL
LA ȘASE ANI DE ÎNCHISOARE
PENTRU VIOLAREA LUI GABRIELLE VEGA.
Îl sun pe tata.
SENTINȚA A FOST PRELUNGITĂ CU ÎNCĂ 36 DE LUNI
PENTRU AGRESAREA LUI CARLY ȘI HAYLEY
Știm!
De unde știi?
Ne-a sunat Ana.
Ana… când ai sunat…
Gabby! E uimitor! Ai reușit!
Doamne!
Îți vine să crezi?
Nu.
MANUEL BLANCO A REFUZAT SĂ ACORDE UN INTERVIU PENTRU DOCUMENTAR
E grozav.
Știu.
Nu pot să cred.
Sunt în stare de șoc. Am vrut să cred, dar sunt șocată.
Și eu.
ZECI DE FEMEI AU PRINS CURAJ
ȘI AU DECLARAT CĂ ȘI ELE AU FOST VICTIMELE LUI MANUEL BLANCO
DATORITĂ INIȚIATIVEI LUI GABRIELLE
Bine.
Eu…
chiar nu știu de unde să încep.
Până acum,
ziua de azi, 12 februarie 2025,
e cea mai frumoasă zi din viața mea și nu o voi uita niciodată.
Mă mut la țară.
O să-mi cumpăr un catâr și o să-l numesc Gabby.
În fiecare zi o mă uit la catârul ăla
și o să-mi amintesc de ceva încăpățânat și iubitor,
extrem de perseverent,
o să-mi amintesc că poți face ce vrei în viața asta,
atât timp cât ești sincer.
Poți băga ticăloși după gratii.
E cea mai mișto senzație din lume.
MANUEL BLANCO VELA A FĂCUT APEL
LA CURTEA SUPREMĂ
SENTINȚA NU ESTE UNA FINALĂ